cyanic-selkie/wikianc huggingface dataset:
โรตาไวรัส
อาการและอาการแสดง
ผู้ป่วยโรคลำไส้อักเสบจากการติดเชื้อไวรัสโรตาสามารถมีอาการได้หลากหลาย ตั้งแต่เล็กน้อยไปจนถึงรุนแรง โดยอาการที่พบบ่อยได้แก่ คลื่นไส้ อาเจียน ถ่ายเหลวเป็นน้ำ และมีไข้ต่ำ ระยะฟักตัวตั้งแต่ได้รับเชื้อจนถึงเริ่มแสดงอาการมักอยู่ที่ประมาณ 2 วัน หลังจากนั้นจึงมีอาการเป็นขึ้นอย่างเฉียบพลัน อาการที่มักปรากฎขึ้นก่อนคืออาการอาเจียน หลังจากนั้นมักมีอาการถ่ายเหลวเป็นน้ำปริมาณมากอยู่ประมาณ 4-8 วัน ผู้ป่วยโรคลำไส้อักเสบจากการติดเชื้อไวรัสโรตามักพบว่ามีภาวะขาดน้ำได้บ่อยกว่าการติดเชื้อจากเชื้อแบคทีเรียอื่นๆ และภาวะขาดน้ำนี้เองที่เป็นสาเหตุการเสียชีวิตที่พบบ่อยที่สุดในบรรดาผู้ที่เสียชีวิตจากไวรัสโรตา
การติดเชื้อไวรัสโรตาชนิดเอสามารถพบได้ในทุกอายุ โดยการติดเชื้อครั้งแรกมักแสดงอาการให้เห็นอย่างชัดเจน แต่การติดเชื้อครั้งต่อๆ ไปอาจทำให้มีอาการเพียงเล็กน้อยหรือไม่แสดงอาการเลยก็เป็นได้ เนื่องจากร่างกายมีภูมิคุ้มกันแล้ว ด้วยสาเหตุนี้เองทำให้การติดเชื้อแบบแสดงอาการพบได้บ่อยในเด็กอายุไม่ถึง 2 ปี และโอกาสพบว่าติดเชื้อแล้วจะแสดงอาการจะลดลงเรื่อยๆ ตามอายุไปจนถึงอายุ 45 ปี ผู้ป่วยกลุ่มที่จะมีอาการรุนแรงที่สุดมักเป็นกลุ่มที่มีอายุ 6 เดือน - 2 ปี, กลุ่มผู้สูงอายุ, และกลุ่มที่มีภูมิคุ้มกันบกพร่อง ผู้ใหญ่โดยทั่วไปแล้วมักไม่ติดโรคจากเชื้อไวรัสโรตา และอาการท้องเสียลำไส้อักเสบที่พบในผู้ใหญ่ส่วนใหญ่จะเกิดจากสาเหตุอื่น แต่ผู้ใหญ่สามารถติดเชื้อไวรัสโรตาแล้วไม่แสดงอาการและสามารถแพร่เชื้อต่อไปในชุมชนได้ มีหลักฐานบางส่วนบ่งชี้ว่าชนิดกรุ๊ปเลือดของแต่ละคนสามารถมีผลต่อโอกาสติดเชื้อไวรัสโรตาได้
อินทผลัม
อินทผลัม [อิน-ทะ-ผะ-ลำ] เป็นปาล์มชนิดหนึ่ง
ลักษณะทางกายภาพ
อินทผลัมเป็นพืชตระกูลปาล์ม มีชื่อเรียกท้องถิ่นแตกต่างกันไป อาหรับ เรียก ตัมร มลายู เรียก กุรหม่า มีหลายสายพันธุ์ มีถิ่นกำเนิดในแถบตะวันออกกลาง สามารถเจริญเติบโตได้ดีในภูมิภาคที่มีอากาศร้อนและแห้งแล้งแบบทะเลทราย ลำต้นมีความสูงประมาณ 21–23 เมตร มีขนาดลำต้นประมาณ 30–50 เซนติเมตร มีใบติดอยู่บนต้นประมาณ 40–60 ก้าน ทางใบยาว 3–4 เมตร ใบเป็นแบบขนนก ใบย่อยพุ่งออกหลายทิศทาง ช่อดอกจะออกจากโคนใบ ผลทรงกลมรี ยาวประมาณ 2–4 เซนติเมตร ออกเป็นช่อรสหวานฉ่ำ ทานได้ทั้งผลดิบและสุก ผลจะมีสีเหลืองจนถึงสีส้มและเปลี่ยนเป็นสีน้ำตาลถึงน้ำตาลเข้มเมื่อแก่จัด ผลสุกมักจะนำไปตากแห้ง สามารถเก็บไว้เป็นเวลาหลายปี มีรสชาติหวานจัด จึงมักถูกเข้าใจผิดว่ามีการนำไปเชื่อมด้วยน้ำตาล
การขยายพันธุ์
การขยายพันธุ์อินทผลัมสามารถทำได้ 3 วิธี คือ
การขยายพันธุ์ด้วยการเพาะเม็ด
การขยายพันธุ์จากการเพาะเม็ด ปัจจุปันไม่เป็นที่นิยมใช้กันในเชิงพานิชย์เชิงฟาร์มเกษตรขนาดใหญ่เพื่อผลิตผลที่มีคุณภาพ นิยมใช้วิธีนี้สำหรับขุดล้อมต้นขายเป็นปาล์มประดับมากกว่า
ข้อเสีย
ดังนั้นการปลูกด้วยวิธีนี้ จึงเหมาะกับการปลูกที่ลดต้นทุน และพัฒนาสายพันธุ์ใหม่ๆขึ้นมา ใช้เวลาในการปลูกกว่าจะให้ผลผลิต ประมาณ 3 ขึ้นไป
การขยายพันธุ์ด้วยการแยกหน่อ
การขยายพันธุ์จากการแยกหน่อปลูก เป็นการขยายพันธุ์ที่นิยมใช้กันมาช้านาน จนถึงปัจจุบัน ทั้งการขยายแปลงปลูก การค้าต้นพันธุ์ อินทผลัมเมื่อต้นอายุ 2 ปีขึ้นไปจะเริ่มสร้างหน่อ แขนงขึ้นมา รอบๆต้น มี 2 ประเภท คือหน่อดิน และ หน่ออากาศ ทั้งสองประเภทสามารถแยกขยายไปปลูกต่อได้ คล้ายๆแยกหน่อกล้วย
การขยายพันธุ์ด้วยเพาะเลี้ยงเนื้อเยื่อ
การขยายพันธุ์จากการเพาะเลี้ยงเนื้อเยื่อ เป็นเทคโนโลยีสมัยใหม่ โดยใช้หน่อจากต้นแม่พันธ์ พันธุ์แท้(พันธุ์ที่เป็นที่ยอมรับเป็นสากล) มาทำการเพาะเลี้ยงเนื้อเยื่อเป็นต้นกล้าคุณภาพขึ้นมาที่เป็นทางเลือกที่แก้ปัญหาจาก การเพาะเม็ด และ การแยกหน่อ เหมาะกับการขยายพันธุ์ เชิงคุณภาพได้อย่างดียิ่ง
ในทางศาสนาอิสลาม
ในทางศาสนาอิสลาม นบีมุฮัมมัด ศาสดาได้สอนว่า ผู้ใดที่จะลดศีลอดให้รับประทานอาหารมื้อแรกด้วยอินทผลัมและน้ำบริสุทธิ์ เนื่องจากในอินทผลัมมีสารอาหารที่เป็นประโยชน์จำนวนมากต่อร่างกาย จึงเหมาะอย่างมากกับผู้ที่อดอาหารมาเป็นระยะเวลานาน
ลำไส้เล็กอักเสบจากเชื้อโรตาไวรัส
ลำไส้เล็กอักเสบจากเชื้อโรตาไวรัส (rotavirus enteritis) เป็นสาเหตุของภาวะท้องร่วงรุนแรงในทารกและเด็กเล็กที่พบบ่อยที่สุด เกิดจากการติดเชื้อโรตาไวรัส ซึ่งเป็นจีนัสหนึ่งของไวรัสชนิดอาร์เอ็นเอสายคู่ในแฟมิลีรีโอวิริดี เด็กแทบทุกคนบนโลกเมื่ออายุครบ 5 ปีจะเคยติดเชื้อโรตาไวรัสมาแล้วอย่างน้อยหนึ่งครั้ง แต่ละครั้งที่ติดเชื้อร่างกายจะสร้างภูมิคุ้มกัน ทำให้การติดเชื้อครั้งถัดๆ ไปมีความรุนแรงลดลง ทำให้โรคนี้พบได้น้อยในผู้ใหญ่ ไวรัสนี้มีสปีชีส์ย่อยอยู่ 5 สปีชีส์ ได้แก่ เอ บี ซี ดี และอี ที่พบบ่อยที่สุดคือโรตาไวรัส เอ ซึ่งเป็นสาเหตุของการติดเชื้อโรตาไวรัสในมนุษย์ถึง 90%
เชื้อนี้ติดต่อผ่านทางการกินอาหารที่ปนเปื้อนอุจจาระ เซลล์เยื่อบุผนังลำไส้เล็กที่ติดเชื้อจะถูกทำลายทำให้เกิดกระเพาะอาหารและลำไส้อักเสบ (บางประเทศนิยมเรียกอาการเช่นนี้ว่า ไข้หวัดใหญ่ลงกระเพาะ (stomach flu) แม้เชื้อนี้จะไม่เกี่ยวข้องกับเชื้อไข้หวัดใหญ่แต่อย่างใดก็ตาม) เชื้อไวรัสนี้ถูกค้นพบตั้งแต่ ค.ศ. 1973 และเป็นสาเหตุเกือบ 50% ของการเกิดท้องร่วงรุนแรงในทารกและเด็กเล็กที่ถึงขั้นต้องรักษาในโรงพยาบาล อย่างไรก็ดี แม้ในปัจจุบัน ความสำคัญของเชื้อนี้ก็ยังไม่เป็นที่รับทราบแพร่หลายในกลุ่มบุคลากรทางสาธารณสุข โดยเฉพาะในกลุ่มประเทศกำลังพัฒนา นอกจากเชื้อนี้จะส่งผลต่อมนุษย์แล้วยังส่งผลต่อสัตว์ด้วย โดยเฉพาะเป็นเชื้อก่อโรคในปศุสัตว์
โรคติดเชื้อโรตาไวรัสโดยทั่วไปแล้วรักษาได้ไม่ยาก แต่ถึงกระนั้นทั่วโลกก็ยังมีเด็กอายุน้อยกว่า 5 ปีที่เสียชีวิตจากการติดเชื้อนี้ถึงปีละเกือบ 500,000 คน และป่วยหนักเกือบสองล้านคน แม้ในประเทศสหรัฐอเมริกาก่อนจะมีโครงการให้วัคซีนโรตาไวรัสอย่างแพร่หลาย จำนวนผู้ป่วยกระเพาะและลำไส้อักเสบรุนแรงจากโรตาไวรัสก็ยังสูงถึงปีละ 2.7 ล้านคน ต้องนอนรักษาในโรงพยาบาล 60,000 และเสียชีวิต 37 คน ยุทธศาสตร์ทางสาธารณสุขที่สำคัญต่อการรับมือโรคนี้คือการบำบัดด้วยการให้สารน้ำชดเชยผ่านการกินในผู้ที่ป่วยแล้ว และการให้วัคซีนต่อโรตาไวรัสเพื่อป้องกันโรคในผู้ที่ยังไม่ป่วย ในประเทศที่มีนโยบายให้วัคซีนต่อโรตาไวรัสเป็นส่วนหนึ่งของวัคซีนมาตรฐานระดับประเทศ ต่างมีอุบัติการณ์และความรุนแรงของการติดเชื้อโรตาไวรัสลงเป็นอย่างมากทั้งสิ้น
อาการและอาการแสดง
โรคลำไส้อักเสบจากโรตาไวรัสเป็นโรคที่มีอาการได้ตั้งแต่เล็กน้อยไปจนถึงรุนแรง โดยผู้ป่วยจะมีอาการไข้ต่ำ อาเจียน และถ่ายเหลวเป็นน้ำ หลังจากติดเชื้อแล้วจะมีระยะฟักตัวประมาณ 2 วันก่อนมีอาการ อาการแรกเริ่มมักเป็นอาการอาเจียน หลังจากนั้นจึงมีอาการถ่ายเหลวอย่างมาก ซึ่งจะเป็นอยู่ 4-8 วัน หลังจากนั้นจึงเริ่มมีอาการดีขึ้นได้เอง สามารถพบภาวะขาดน้ำได้บ่อยกว่าโรคท้องร่วงจากเชื้อแบคทีเรีย และภาวะขาดน้ำนี้เองที่เป็นสาเหตุการเสียชีวิตที่พบบ่อยที่สุดในผู้ป่วยติดเชื้อโรตาไวรัส
พยาธิสรีรวิทยา
โรตาไวรัสนี้ทำให้เกิดอาการท้องร่วงได้ด้วยหลายกลไก การที่เซลล์เยื่อบุผนังลำไส้ถูกทำลายจะทำให้การดูดซึมสารอาหารบกพร่อง สารอาหารที่ไม่ถูกดูดซึมจึงผ่านลำไส้ออกมากลายเป็นอุจจาระร่วง สารพิษโปรตีนบนไวรัสชื่อ NSP4 จะกระตุ้นให้เกิดการหลั่งคลอไรด์ผ่านไอออนแชนเนล (chloride channel) ทั้งชนิดอิงแคลเซียมไอออน (calcium ion-dependent) และชนิดอิงอายุ (age-dependent), ขัดขวางกระบวนการดูดน้ำกลับผนังลำไส้ที่อาศัยช่องทาง SGLT1 ทรานสพอร์เตอร์, ลดประสิทธิภาพของเอนไซม์ไดแซคคาไรเดสบนเยื่อขนแปรงของเซลล์ผนังลำไส้, และส่วนหนึ่งอาจเป็นจากการกระตุ้นรีเฟลกซ์การหลั่งสารน้ำของระบบประสาทส่วนลำไส้ ผ่านกลไกแบบอิงแคลเซียมไอออน เซลล์เยื่อบุผนังลำไส้ที่ปกติจะหลั่งเอนไซม์แลคเตส เมื่อถูกทำลายจะทำให้ผู้ป่วยมีอาการไม่ทนต่อน้ำตาลแลคโตสชั่วคราว ซึ่งเป็นอาการสำคัญที่โดดเด่นอย่างหนึ่งของการติดเชื้อโรตาไวรัส ภาวะนี้อาจคงอยู่ได้หลายสัปดาห์ก่อนจะกลับมาเป็นปกติเมื่อเซลล์เยื่อบุผนังลำไส้เจริญกลับขึ้นมา ผู้ป่วยเด็กที่มีอาการดีขึ้นแล้วหากกินนมทั่วไปซึ่งมีน้ำตาลแลคโตสอาจมีอาการท้องร่วงได้เล็กน้อย เนื่องจากน้ำตาลแลคโตสที่รับเข้าไปหากไม่ถูกย่อยจนสมบูรณ์ด้วยเอนไซม์แลคเตสของร่างกาย จะถูกย่อยโดยแบคทีเรียผ่านกระบวนการหมัก
เจริญ เอี่ยมพึ่งพร
เจริญ เอี่ยมพึ่งพร หรือ คุณเชน เป็นอดีตประธานกรรมการบริหารบริษัท ไฟว์สตาร์ โปรดักชั่น และผู้อำนวยการสร้างภาพยนตร์ชาวไทย
เกิดเมื่อวันที่ 17 พฤษภาคม พ.ศ. 2493 เป็นบุตรของ นายคีเท้ง และนางเหวงเซียะ มีพี่น้อง 8 คน เป็นคนสุดท้อง มีชื่อเป็นภาษาจีนว่า ยู่เฮ้ง แซ่เอี๊ย จบการศึกษาจากโรงเรียนสุพิทยศึกษา ชั้นมัธยมศึกษาจากโรงเรียนบูรณวิทย์ และประกาศนียบัตรวิชาชีพ (ปวช.) สาขาการบัญชีจากโรงเรียนพณิชยการกรุงเทพ เข้าสู่แวดวงภาพยนตร์ตั้งแต่ศึกษาจบชั้น ปวช.
ได้รับช่วงต่อการบริหารบริษัทต่อจาก เกียรติ เอี่ยมพึ่งพร พี่ชายที่เสียชีวิตเมื่อวันที่ 16 กุมภาพันธ์ พ.ศ. 2524 จากการถูกลอบสังหาร โดยภาพยนตร์ในยุคที่เจริญเป็นผู้อำนวยการสร้างนั้นประสบความสำเร็จมากมายหลายเรื่องเช่น บุญชู, คู่กรรม, น้ำพุ, ด้วยเกล้า, วัยระเริง, หลังคาแดง, ปัญญาชนก้นครัว, หัวใจเดียวกัน, วิถีคนกล้า, อนึ่งคิดถึงพอสังเขป, อำแดงเหมือนกับนายริด, กาลครั้งหนึ่งเมื่อเช้านี้, ฟ้าทะลายโจร, มนต์รักทรานซิสเตอร์ เป็นต้น
ถึงแก่กรรมด้วยโรคมะเร็งตับ เมื่อช่วงเช้าของวันที่ 20 สิงหาคม พ.ศ. 2555 ที่ โรงพยาบาลบำรุงราษฎร์ กรุงเทพมหานคร หลังเข้ารับการรักษาอาการป่วยนานถึง 1 ปี โดยมีพิธีรดน้ำศพและฌาปนกิจศพ ที่วัดธาตุทอง
รูดี กอดเดิน
รูดี กอดเดิน (18 เมษายน ค.ศ. 1907 – 4 มกราคม ค.ศ. 1941) เป็นนักร้องและนักแสดงชายชาวเยอรมัน
แอร์นา เฟนท์ช
แอร์นา เฟนท์ช (21 เมษายน ค.ศ. 1909 – 26 พฤศจิกายน ค.ศ. 1997) เป็นนักแสดงและนักเขียนบทหญิงชาวเยอรมัน  ซึ่งแอร์นาเล่นภาพยนตร์มากถึง 18 เรื่อง ตั้งแต่ปี ค.ศ. 1932 ถึง ค.ศ. 1944
จอช ฮอลโลเวย์
โจชัว ลี ฮอลโลเวย์ (Joshua Lee Holloway) เกิดเมื่อวันที่ 20 กรกฎาคม ค.ศ. 1969 ในแซนโฮเซ รัฐแคลิฟอร์เนีย เป็นนักแสดงอเมริกันและอดีตนายแบบ เป็นที่รู้จักอย่างดีในบทบาทเจมส์ "ซอว์เยอร์" ฟอร์ด ในรายการโทรทัศน์อเมริกัน ที่ชื่อ อสุรกายดงดิบ
อ้างอิง
1969
คิม อก
ประวัติ
คิม อกเกิดในปี 2507 บิดาชื่อคิม ฮโย เจ้าหน้าที่อาวุโสของพรรคแรงงานแห่งเกาหลีเหนือ เธอสำเร็จการศึกษาจากมหาวิทยาลัยเปียงยาง (Pyongyang University) เธอเคยนักดนตรีมาก่อนด้วยเคยเป็นนักเปียโนหลักของมหาวิทยาลัยดนตรีและนาฏศิลป์เปียงยาง (Pyongyang University of Music and Dance) ต่อมาในปี พ.ศ. 2530 เธอจึงทำงานเป็นเลขานุการิณีของคิม จ็อง-อิล เธอดำรงตำแหน่งผู้อวยการคณะกรรมการของกระทรวงกลาโหมเกาหลีเหนือ เดือนกันยายน พ.ศ. 2555 คิม อกไปเบอร์ลิน ประเทศเยอรมนี เพื่อพบแพทย์
หลังคิม จ็อง-อิลถึงแก่อสัญกรรม เธอได้รับเครื่องรัฐอิสริยาภรณ์คิม จ็อง-อิลเพื่อสร้าง "ประเทศสังคมนิยมที่เจริญรุ่งเรือง" พร้อมกับบุคคลอีก 131 คน แต่การมีตัวตนของเธอ กลับไม่เป็นที่ต้องใจคิม จ็อง-อึนซึ่งเป็นลูกเลี้ยงนัก โดยเธอถูกถอดจากตำแหน่งต่าง ๆ ทั้งหมดในเดือนกรกฎาคม พ.ศ. 2556
ต้นเดือนกรกฎาคม พ.ศ. 2559 เธอถูกล้างบางโดยคิม จ็อง-อึน และถูกส่งไปยังค่ายแรงงาน
ตราแผ่นดินของโซมาเลีย
ตราแผ่นดินของโซมาเลีย (Coat of arms of Somalia) เป็นตราที่ประกาศใช้อย่างเป็นทางการที่ 10 ตุลาคม 1956 เสือดาว ที่สนับสนุนการป้องกันและดาวสีขาวนอกจากนี้ยังพบบนตราที่ใช้ในระหว่างที่ยังเป็นอาณานิคมของอิตาลี โล่ แนวแบ่งโดยเส้นขาวหยัก (1980) ครึ่งบนของโล่เป็นสีฟ้าด้วยเสือดาวสีธรรมชาติกอปรด้วยดาวห้าแฉกส​​ีขาว
สถานีบางโพ
สถานีบางโพ (Bang Pho Station, รหัส BL09) เป็นสถานีรถไฟฟ้าแบบยกระดับ ในเส้นทางรถไฟฟ้ามหานคร สายเฉลิมรัชมงคล ตั้งอยู่บริเวณแยกบางโพ จุดตัดของถนนประชาราษฎร์สาย 1 และถนนประชาราษฎร์สาย 2 โดยจะเป็นสถานีสุดท้ายของฝั่งพระนคร ก่อนข้ามแม่น้ำเจ้าพระยาไปฝั่งธนบุรีต่อไป
ที่ตั้ง
ถนนประชาราษฎร์ สาย 2 บริเวณสี่แยกบางโพ (จุดตัดถนนประชาราษฎร์ สาย 2 และประชาราษฎร์ สาย 1) ไปจนถึงบริเวณด้านหน้าโรงเรียนทหารพลาธิการ กรมพลาธิการทหารบก ในพื้นที่แขวงบางซื่อ เขตบางซื่อ กรุงเทพมหานคร
สัญลักษณ์ของสถานี
ใช้สีน้ำเงินตกแต่งบริเวณเสาสถานี, ประตูกั้นชานชาลา, ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
การจัดพื้นที่ในตัวสถานี
แบ่งเป็น 2 ชั้น ประกอบด้วย
อำเภอถงหลู
อำเภอถงหลู เป็นอำเภอหนึ่งในมณฑลเจ้อเจียง ภาคตะวันออกของประเทศจีน อยู่ภายใต้การปกครองของนครหางโจว เมืองหลวงของมณฑลเจ้อเจียง
ในอำเภอถงลู่มีเขตการปกครองของชาติพันธุ์เชอ 1 แห่ง คือ ตำบลเอ๋อชาน
การขนส่ง
อำเภอถงหลูมีสถานีรถไฟถงหลูให้บริการ
สปอร์ตโลโต 82
สปอร์ตโลโต 82 (Спортлото-82) เป็นภาพยนตร์แนวตลกจากสหภาพโซเวียต กำกับโดย Leonid Gaidai ภาพยนตร์เข้าฉายในปี 1982 นำแสดงโดย Algis Arlauskas, Svetlana Amanova, Mikhail Pugovkin, Mikhail Kokshenov และ Nina Grebeshkova นอกจากนี้ ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 55 ล้านคนในยุคโซเวียต
ชายฝั่งตอนกลางเหนือ
ชายฝั่งตอนกลางเหนือ (Bắc Trung Bộ; North Central Coast) เป็นหนึ่งในภูมิภาคของประเทศเวียดนาม ประกอบด้วย 6 จังหวัด ได้แก่ จังหวัดทัญฮว้า, จังหวัดเหงะอาน, จังหวัดห่าติ๋ญ, จังหวัดกว๋างบิ่ญ, จังหวัดกว๋างจิ และจังหวัดเถื่อเทียนเว้ สองจังหวัดหลังเป็นจังหวัดทางตอนเหนือสุดของประเทศเวียดนามใต้จนถึงปี ค.ศ. 1975
รายชื่อสงครามในประเทศไทย
รายชื่อสงครามในประเทศไทย มีดังต่อไปนี้
สมัยธนบุรี
การขยายอำนาจเข้าสู่อาณาจักรลาว (เวียงจันทน์และหลวงพระบาง) โดยตรงเกิดขึ้นเป็นครั้งแรกในสมัยกรุงธนบุรี เช่นเดียวกับการขยายอำนาจสู่เขมร
ท่าอากาศยานนานาชาติออกแลนด์
ท่าอากาศยานนานาชาติออกแลนด์ (Auckland International Airport) เป็นท่าอากาศที่ใหญ่ที่สุดในประเทศนิวซีแลนด์ด้วยจำนวนผู้โดยสารทั้งหมด 14,006,122 คน (7,769,207 ระหว่างประเทศและในประเทศ 6,236,915) ในปี 2011
จา รูล
เจฟฟรีย์ แอตคินส์ (Jeffrey Atkins) เกิดเมื่อวันที่ 29 กุมภาพันธ์ ค.ศ. 1976 เป็นที่รู้จักในชื่อ จา รูล (Ja Rule) เป็นแร็ปเปอร์ชาวอเมริกัน นักร้องและนักแสดง สังกัดเดอะอิงก์และยูนิเวอร์แซลเรเคิดส์ เดิมคือเดฟแจมเรเคิดส์ เขาเป็นคนฮอลลิส นิวยอร์ก จา รูล มีผลงานอัลบั้ม 6 ชุด
ท่าอากาศยานนานาชาติออกแลนด์
สายการบินและที่หมาย
ท่าอากาศยานออกแลนด์แห่งนี้มีสายการบินให้บริการเที่ยวบินภายในประเทศ 26 เที่ยวบิน และ เที่ยวบินระหว่างประเทศ 49 เที่ยวบิน ทั้งในอเมริกาเหนือ, อเมริกาใต้, เอเชีย, โอเชียเนีย และ ตะวันออกกลาง
เหตุโจมตีในเบอร์ลิน พ.ศ. 2559
เมื่อวันที่ 19 ธันวาคม พ.ศ. 2559 เวลาประมาณ 20:00 น. ตามเวลายุโรปกลาง (02:00 น. ของวันที่ 20 ธันวาคม ตามเวลาในไทย) เกิดเหตุรถบรรทุกคันหนึ่งพุ่งเข้าใส่ฝูงชนที่ตลาดเทศกาลคริสต์มาสแห่งหนึ่งที่จัตุรัสไบรท์ไชท์พลัทซ์ (Breitscheidplatz) ในกรุงเบอร์ลิน ประเทศเยอรมนี ทำให้มีผู้เสียชีวิต 9 คน และบาดเจ็บอีกอย่างน้อย 50 คน คนขับขับรถบรรทุกมาเป็นระยะทาง 50–80 เมตร (160–260 ฟุต) ข้ามทางเท้าตรงจัตุรัสแล้วพุ่งรถเข้าใส่ซุ้มขายของต่าง ๆ เจ้าหน้าที่ตำรวจในท้องถิ่นระบุว่า รถบรรทุกคันดังกล่าววิ่งมาจากถนนบูดาเปสต์ (Budapester Straße) ก่อนจะเข้ามาหยุดอยู่หน้าโบสถ์อนุสรณ์ไกเซอร์วิลเฮล์มในที่สุด มีรายงานว่า คนขับรถหนีไปทางสวนสัตว์เบอร์ลิน ผู้ต้องสงสัยซึ่งคาดว่าเป็นคนขับรถถูกเจ้าหน้าที่จับกุมไว้ได้ ตำรวจกล่าวว่า ผู้โดยสารอีกคนในรถบรรทุกเสียชีวิตในที่เกิดเหตุ และเขาเป็นชาวโปแลนด์
พีบีเอส
พีบีเอส (PBS) ย่อมาจาก องค์การกระจายเสียงและแพร่ภาพสาธารณะ (Public Broadcasting Service) เป็นผู้แพร่ภาพสาธารณะของสหรัฐ   และเครือข่ายโทรทัศน์ฟรีทูแอร์ที่ไม่ใช่เชิงพาณิชย์    ตั้งอยู่ที่เมืองคริสตัลซิตี อาร์ลิงตัน รัฐเวอร์จิเนีย พีบีเอสเป็นองค์กรไม่แสวงหากำไรที่ได้รับทุนสนับสนุนจากสาธารณะ และเป็นผู้จัดรายการด้านการศึกษาที่โดดเด่นที่สุดให้กับสถานีโทรทัศน์สาธารณะในสหรัฐ จัดจำหน่ายรายการต่าง ๆ เช่น ฟรอนต์ไลน์, โนวา, พีบีเอสนิวส์อาวร์, อาเธอร์, เซซามีสตรีท และ ดีสโอลต์เฮาส์
พีบีเอสได้รับทุนจากการรวมค่าธรรมเนียมของสถานีสมาชิก บรรษัทกระจายเสียงและแพร่ภาพสาธารณะ Pending Drives และเงินบริจาคจากทั้งมูลนิธิเอกชนและบุคคลธรรมดา เงินทุนที่เสนอทั้งหมดสำหรับรายการอยู่ภายใต้ชุดมาตรฐานเพื่อให้แน่ใจว่ารายการปราศจากอิทธิพลจากแหล่งเงินทุน พีบีเอสมีสถานีโทรทัศน์ที่เป็นสมาชิกกว่า 350 ช่อง หลายแห่งเป็นเจ้าของโดยสถาบันการศึกษา กลุ่มไม่แสวงหากำไรทั้งที่เป็นอิสระหรือร่วมกับเขตการศึกษาในท้องถิ่นแห่งใดแห่งหนึ่งหรือสถาบันการศึกษาของวิทยาลัย หรือหน่วยงานที่เป็นเจ้าของหรือเกี่ยวข้องกับรัฐบาลของรัฐ
ในปี 2020 พีบีเอสมีสถานีสมาชิกเกือบ 350 สถานีทั่วสหรัฐ
รายชื่อวัดในจังหวัดพิจิตร
รายชื่อวัดในจังหวัดพิจิตร
วัดราษฎร์ธรรมยุติกนิกาย
วัดป่ารวมญาติ
เคลนบิวเทรอล
เคลนบิวเทรอล (Clenbuterol) หรือชื่อทางการค้าคือ ไดลาเทรอล (Dilaterol), สปิโรเพนท์ (Spiropent) เป็นสารออกฤทธิ์กระตุ้นระบบประสาทซิมพาเทติก ถูกใช้เป็นยาขยายหลอดลมและยาลดอาการคัดจมูก ผู้ป่วยโรคหืดมักใช้เคลนบิวเทรอลเพื่อช่วยทำให้หายใจได้ง่ายมากขึ้น เคลนบิวเทรอลถือเป็นสารขยายหลอดลมกลุ่มออกฤทธิระยะยาว โดยมีระยะเวลาการออกฤทธิ 36 ถึง 48 ชั่วโมง
ผลข้างเคียงจากการใช้ยาได้แก่ อาการประหม่า, ไทรอยด์เป็นพิษ, หัวใจเต้นเร็วผิดปกติ, ความดันในเลือดสูง, หลอดเลือดแดงในหัวใจตีบ การใช้ยาเกินขนาด (120 มิลลิกรัม) อาจทำให้กล้ามเนื้อมีอาการสั่น, ปวดหัว, เวียนหัว, ระคายเคืองกระเพาะอาหาร ในนักกีฬาอาจมีอาการอาเจียน, ภาวะเหงื่อท่วม, อาการใจสั่น, กล้ามเนื้อหัวใจตายเหตุขาดเลือด สามารถตรวจสอบการใช้ยานี้ได้โดยการตรวจน้ำอสุจิหรือตรวจปัสสาวะ
ยานี้ถูกแบนโดยคณะกรรมการโอลิมปิกสากลโดยถือว่าเป็นยาในกลุ่มสารกระตุ้นที่ห้ามนักกีฬาใช้ ยานี้เป็นยาในกลุ่มสารเร่งเนื้อแดงและถูกสั่งห้ามโดยองค์การอาหารและยาสหรัฐ (FDA) มิให้ใช้ยานี้ในสัตว์ที่จะเป็นหรืออาจเป็นอาหารของมนุษย์ ประเทศส่วนใหญ่ไม่อนุญาติให้ใช้ยานี้ในมนุษย์ แต่ในบางครั้งก็พบการลักลอบใช้ยานี้ในมนุษย์เพื่อเป็นยาลดความอ้วน
กีฬาแบดมินตันในกีฬาแห่งชาติครั้งที่ 41
"กีฬาแบดมินตัน" ในการแข่งขันกีฬาแห่งชาติ ครั้งที่ 41 เชียงใหม่เกมส์
กุนจิ๋ว
กุนจิ๋ว (兗州／兖州) หรือ หยันโจว 1 ใน 9 แคว้นของจีนโบราณ. ทุกวันนี้ตั้งอยู่ทางตะวันตกเฉียงใต้ของ มณฑลชานตง, ตะวันออกของ มณฑลเหอหนาน และตะวันตกเฉียงเหนือของ มณฑลเจียงซู
องค์การผู้บุกเบิกแอ็นสท์ เทลมัน
องค์การผู้บุกเบิกแอ็นสท์ เทลมัน (Pionierorganisation Ernst Thälmann) เป็นองค์การเยาวชนสำหรับนักเรียนอายุตั้งแต่ 6-14 ปี ในประเทศเยอรมนีตะวันออกองค์การนี้ก่อตั้งขึ้นในวันที่ 13 ธันวาคม 1948 โดยตั้งชื่อตามแอ็นสท์ เทลมัน เลขาธิการกลางพรรคคอมมิวนิสต์แห่งเยอรมนีซึ่งถูกประหารชีวิตที่ค่ายกักกันบูเคนวัลด์ ในปี 1944 โดยองค์การนี้เป็นส่วนหนึ่งของยุวชนเยอรมันเสรี (Freie Deutsche Jugend)
เกาะปริ่มน้ำ
เกาะปริ่มน้ำ เป็นเกาะเล็กที่มีทรายกองบนพื้นผิวของแนวปะการังสูงเหนือระดับน้ำทะเลเล็กน้อย สามารถเกิดขึ้นในบริเวณที่มีอากาศร้อนทั้งในมหาสมุทรแปซิฟิก, มหาสมุทรอินเดีย, มหาสมุทรแอตแลนติก (รวมทั้งในทะเลแคริบเบียนและแนวปะการังเกรตแบร์ริเออร์รีฟและเบลีซแบร์ริเออร์รีฟ)
การก่อตัวและส่วนประกอบ
เกาะปริ่มน้ำเกิดขึ้นเมื่อกระแสน้ำมหาสมุทรนำพาตะกอนมาสะสมบริเวณแนวปะการังจากนั้นตะกอนก็จะค่อย ๆ สะสมและก่อตัวขึ้นบนผิวหน้าของแนวปะการัง บางครั้งตะกอนเหล่านี้ก็จะเกิดขึ้นบริเวณที่มีลมพัดพานำตะกอนมาสะสม
ส่วนมากตะกอนบนเกาะจะเป็นตะกอนชนิดเดียวกัน ซึ่งอาจเป็นซากปะการัง หรือซากกระดูกสัตว์ที่มาจากรอบ ๆ เกาะ หากเกาะนี้ส่วนมาประกอบด้วยทรายจะเรียกว่าคีย์แต่หากเกาะนั้นส่วนมากประกอบด้วยกรวดจะเรียกว่าโมตู (motu)
ตะกอนจะประกอบด้วยแคลเซียมคาร์บอเนต (CaCO3) ส่วนใหญ่อยู่ในรูปอะราโกไนต์ แคลไซต์ และแมกนีเซียมแคลไซต์ ซึ่งมาจากกะละปังหา สาหร่ายใบมะกรูด ปะการัง สัตว์จำพวกมอลลัสกา ฟอรามินิเฟอรา และยังมีตะกอนซิลิเกตจากซากฟองน้ำและอื่น ๆ   และเมื่อเวลาผ่านไปดินและพืชผักจะค่อย ๆ เกิดขึ้นบนผิวเกาะ รวมถึงจะค่อย ๆ มีปุ๋ยขี้นกสะสมตัวขึ้น
มองตากูต์
มองตากูต์ (Montagut) คือ บริษัทผลิตเสื้อผ้าเครื่องแต่งกาย ตั้งอยู่ในเมือง Saint-Sauveur-de-Montagut ในประเทศฝรั่งเศส
ประวัติ
เริ่มต้นเมื่อ ปี ค.ศ. 1880 ทวดของ Pierre Gros เป็นผู้ก่อตั้งโรงงานผลิตด้ายผ้าไหม และได้พัฒนาเรื่อยมาจากรุ่นสู่รุ่น จนกระทั่งปี ค.ศ. 1952 Geoges Tinland (ปู่ของ Pierre) เป็นผู้เริ่มต้นถักทอผ้าไหม ในโรงงานแห่งงานแห่งเดียวกันนั้น และ Tinland ยังเป็นผู้ริเริ่มจัดจำหน่ายชุดชั้นในสตรีและถุงเท้าผ้าไหมจากบริษัท มองตากูต์ ซึ่งต่อมากลายเป็นผลิตภัณฑ์เชิงพาณิชย์ที่ประสบความสำเร็จอย่างสูงในระหว่างช่วงสงครามโลกทั้งสองครั้ง
ปี ค.ศ. 1935 บริษัทมองตากูต์ เริ่มผลิตเส้นใยสังเคราะห์จนมีความชำนาญถักทอผ้าเรยอน ค.ศ.1952 Tinland และครอบครัว Leo Gros ได้ร่วมกันพัฒนาดัดแปลงเครื่องจักรผลิตถุงเท้าเป็นเครื่องถักทอเสื้อกันหนาว และ ค.ศ.1962 Leo ประดิษฐ์เครื่อง Fil Lumiere ทำให้ผ้ามีสีสด เป็นเงา คงทนและยืดหยุ่นยิ่งขึ้น
วอลเลย์บอลไทยเดนมาร์คซูเปอร์ลีก
วอลเลย์บอลไทยเดนมาร์คซูเปอร์ลีก (Volleyball Thai-Denmark Super League) เป็นการจัดแข่งขันวอลเลย์บอล โดยนำเอาทีมชั้นนำในการแข่งขันวอลเลย์บอลไทยแลนด์ลีก เข้าร่วมการแข่งขัน เพื่อชิงเงินรางวัลเกือบ 1 ล้านบาท วอลเลย์บอลไทยเดนมาร์คซูเปอร์ลีกจัดขึ้นครั้งแรกในปี 2013 (พ.ศ. 2556) มีเฉพาะประเภททีมหญิง ต่อมาในปี 2014 (พ.ศ. 2557) ได้มีการจัดการแข่งขันต่อเนื่องและได้เพิ่มการแข่งขันประเภททีมชายร่วมด้วย
ทีมในฤดูกาลปัจจุบัน
ฤดูกาล 2019
สารบัญแฟ้มทางดาราศาสตร์
สารบัญแฟ้มทางดาราศาสตร์ (astronomical catalog) คือรายการหรือตารางของ วัตถุทางดาราศาสตร์ ที่จัดตามประเภท รูปแบบ แหล่งกำเนิด วิธีการตรวจจับ หรือวิธีการค้นพบบางอย่าง สารบัญแฟ้มของ ดาวฤกษ์ เรียกเฉพาะว่า สารบัญแฟ้มดาวฤกษ์ การเผยแพร่สารบัญแฟ้มวัตถุทางดาราศาสตร์มักจะเป็นผลมาจากการกวาดสำรวจท้องฟ้า
วัตถุทางดาราศาสตร์แต่ละรายการที่ลงทะเบียนในสารบัญแฟ้มทางดาราศาสตร์จะถูกเรียกด้วยรหัสที่ระบุตัววัตถุนั้น (โดยปกติจะเป็นตัวย่อของสารบัญแฟ้ม + หมายเลข) และแต่ละรายการในสารบัญแฟ้มจะอย่างน้อยก็จะต้องประกอบไปด้วยพิกัดของวัตถุนั้น นอกจากนั้นแล้ว ข้อมูลที่เกี่ยวข้องกับประเภทของวัตถุทางดาราศาสตร์นั้น เช่น ความสว่าง สี เส้นผ่านศูนย์กลางปรากฏ และการเคลื่อนที่ของ อาจรวมอยู่ด้วย
นียง
นียง (Nyon) เป็นเมืองในรัฐโว ประเทศสวิตเซอร์แลนด์ ตั้งอยู่บนชายฝั่งริมทะเลสาบเจนีวาบริเวณทางเหนือของนครเจนีวาไปราว 26 กิโลเมตร ประชากรร้อยละ 37 นับถือนิกายโรมันคาทอลิก รองลงมาร้อยละ 28 นับถือนิกายโปรเตสแตนต์ เมืองแห่งก่อก่อตั้งขึ้นโดยโรมันระหว่างปี 50 ถึง 44 ก่อนคริสต์ศักราช และเป็นหนึ่งในนิคมที่สำคัญที่สุดของโรมันในพื้นที่ประเทศสวิตเซอร์แลนด์ในปัจจุบัน
จักรพรรดิบูเร็ตสึ
จักรพรรดิบูเร็ตสึ (Emperor Buretsu 武烈天皇 (Buretsu-tennō)) เป็นจักรพรรดิในตำนานองค์ที่ 25 ของญี่ปุ่น อ้างอิงจากการสืบราชสันตติวงศ์ตามประเพณี
จักรพรรดิบุเระสึเสด็จสวรรคตอย่างกะทันหันเมื่อวันที่ 7 มกราคม ค.ศ. 507 (พ.ศ. 1050) โดยไร้รัชทายาททำให้สายราชสกุลของจักรพรรดินิงเก็งรวมถึงราชวงศ์แรกที่ปกครองญี่ปุ่นมาตั้งแต่ 660 ปีก่อนคริสตกาล สิ้นสุดลงโดย โอโตโมะ โนะ คานามูระ ขุนนางผู้ใหญ่ในราชสำนักได้ยกเจ้าชายฮิโกฟูโตะพระชนมายุ 57 พรรษาขึ้นสืบราชบัลลังก์ทันทีเป็น จักรพรรดิเคไต อันเป็นจุดเริ่มต้นของราชวงศ์ที่ 2
อ้างอิง
489 507
เอียน โซเมอร์ฮอลเดอร์
เอียน โจเซฟ โซเมอร์ฮอลเดอร์ (Ian Joseph Somerhalder) เกิดเมื่อวันที่ 8 ธันวาคม ค.ศ. 1978 เป็นนักแสดงชายชาวอเมริกัน นายแบบ และโปรดิวเซอร์ เป็นที่รู้จักในบทบาท บูน คาร์ไลล์ ในซีรีส์เรื่อง อสุรกายดงดิบ และ ดามอน ซัลวาทอร์ ในซีรีส์เรื่อง เดอะแวมไพร์ ไดอารีส์
ประวัติ
โซเมอร์ฮอลเดอร์เกิดที่ โควิงตัน, รัฐลุยเซียนา เป็นบุตรชายของเอดน่าและโรเบิร์ต โซเมอร์ฮอลเดอร์ มารดาของเขามีอาชีพเป็นนักนวดบำบัด ส่วนบิดามีอาชีพเป็นผู้รับจ้างอิสระ เขาเป็นลูกคนกลางของครอบครัวโซเมอร์ฮอลเดอร์ เขามีพี่ชายชื่อ โรเบิร์ต กับน้องสาวชื่อว่า โรบิน เขาเข้าศึกษาที่ แมนเดวิล ไฮสคูล เอียนเริ่มเป็นนายแบบเด็กเมื่ออายุ 10 ปี จนถึงอายุ 13 ปี และเริ่มเป็นนักแสดงเมื่อตอนอายุ 17 ปี
ชีวิตส่วนตัว
โซเมอร์ฮอลเดอร์ได้คบกับ Nina Dobrev นักแสดงนำสาวที่แสดงด้วยกันในซีรีส์เรื่อง เดอะแวมไพร์ ไดอารีส์ เป็นเวลา 3 ปี และทั้งคู่ได้เลิกกันในปี 2013 หลังจากนั้นโซเมอร์ฮอลเดอร์ได้คบกับ Nikki Reed นักแสดงสาวจากหนังเรื่อง แวมไพร์ ทไวไลท์ ในกลางปี ค.ศ. 2014 และทั้งคู่ประกาศหมั้นในเดือนกุมภาพันธ์ ค.ศ. 2015 และแต่งงานในวันที่ 26 เมษายน ค.ศ. 2015 ในปีเดียวกัน ที่ แมลิบู, รัฐแคลิฟอร์เนีย และมีลูกสาวด้วยกัน 1 คนด้วยชื่อว่า "โบดี้ โซลอิล โซเมอร์ฮอลเดอร์" (Bodhi Soleil Holmerhalder) เกิดเมื่อวันที่ 25 กรกฎาคม ค.ศ. 2017
แหล่งข้อมูลอื่น
1978
อันดับถั่ว
อันดับถั่วหรือ Fabales Bromhead เป็นอันดับของพืชมีดอกในกลุ่มโรสิด พืชใบเลี้ยงคู่แท้ ตามระบบ APG II ประกอบไปด้วยวงศ์ Fabaceae (มี 3 วงศ์ย่อยคือCaesalpinioideae Mimosoideae and Faboideae) Quillajaceae Polygalaceae (รวมวงศ์ Diclidantheraceae Moutabeaceae และ Xanthophyllaceae) และ Surianaceae
เฉินหลิว
เฉินหลิว (陈留镇) หรือในวรรณกรรมเรื่อง สามก๊ก เรียก ตันหลิว เมืองใน เทศมณฑลเซี่ยงฟู่ ไคเฟิง มณฑลเหอหนาน ประเทศจีน.
วงศ์ว่านน้ำ
วงศ์ว่านน้ำ หรือ Acoraceae เป็นวงศ์ของพืชมีดอกที่มีสมาชิกเพียงสกุลเดียว ในระบบ (En:Cronquist System) ไม่มีวงศ์นี้ โดยจัดให้สกุล (En:Acorus) อยู่ในวงศ์บอน ส่วนในระบบ APG ได้แยกวงศ์นี้ออกมา
ปรียา เกษมสันต์ ณ อยุธยา
เภสัชกรหญิง ท่านผู้หญิงปรียา เกษมสันต์ ณ อยุธยา (สกุลเดิม วิทุรธรรมพิเนตุ; 30 กรกฎาคม พ.ศ. 2475) เป็นเภสัชกรชาวไทย เป็นธิดาของพระยาวิทุรธรรมพิเนตุ (โต๊ะ อัมระนันทน์) กับคุณหญิงจำรัส วิทุรธรรมพิเนตุ (สกุลเดิม ยอดมณี) จบการศึกษาระดับปริญญาบัณฑิตในหลักสูตรเภสัชศาสตรบัณฑิต คณะเภสัชศาสตร์ มหาวิทยาลัยแพทยศาสตร์ เมื่อปีพ.ศ. 2499 เป็นผู้เชี่ยวชาญองค์การอนามัยโลกด้านเภสัชตำรับสากลและการเตรียมการทางเภสัชกรรม (WHO Expert Advisory Panel on the International Pharmacopoeia and Pharmaceutical) และประธานกรรมการมูลนิธิพัฒนาสถานีอนามัยเฉลิมพระเกียรติ 60 พรรษา นวมินทราชินี เคยดำรงตำแหน่งสำคัญทางการแพทย์ได้แก่ รองปลัดกระทรวงสาธารณสุข อธิบดีกรมวิทยาศาสตร์การแพทย์ และเลขาธิการคณะกรรมการอาหารและยา นอกจากนี้ ยังมีบทบาทดำรงตำแหน่งสำคัญทางการเมือง โดยดำรงตำแหน่งสมาชิกสภานิติบัญญัติแห่งชาติ พ.ศ. 2549 และคณะกรรมการป้องกันและปราบปรามการทุจริตแห่งชาติ ด้านชีวิตส่วนตัว ท่านผู้หญิงปรียา สมรสกับนายแพทย์ หม่อมราชวงศ์อุดมพร เกษมสันต์ ท่านผู้หญิงปรียามีบุตรสองคนได้แก่ ม.ล. อนุพร เกษมสันต์ และ ม.ล. พงศ์ธร เกษมสันต์
ประวัติ
ท่านผู้หญิงปรียา เกิดเมื่อวันที่ 30 กรกฎาคม พ.ศ. 2475 ที่จังหวัดพระนคร เป็นธิดาของพระยาวิทุรธรรมพิเนตุ (โต๊ะ อัมระนันทน์) กับคุณหญิงจำรัส วิทุรธรรมพิเนตุ (สกุลเดิม ยอดมณี) เข้ารับการศึกษาในระดับประถมศึกษาและมัธยมศึกษา ณ โรงเรียนวัฒนาวิทยาลัย และสำเร็จการศึกษาระดับอุดมศึกษา ณ คณะเภสัชศาสตร์ มหาวิทยาลัยแพทยศาสตร์ (ภายหลังย้ายไปสังกัดจุฬาลงกรณ์มหาวิทยาลัย) เมื่อปี พ.ศ. 2499 และศึกษาต่อในระดับปริญญามหาบัณฑิต ณ วิทยาลัยเภสัชกรรมและวิทยาศาสตร์แห่งฟิลาเดเฟีย (Philladelphia College of Pharmacy and Science) ประเทศสหรัฐอเมริกา ในปี พ.ศ 2504 เริ่มต้นชีวิตการทำงานราชการในฐานะนักวิทยาศาสตร์ชั้นโท กองวิเคราะห์ยา กรมวิทยาศาสตร์การแพทย์เมื่อวันที่ 18 กุมภาพันธ์ พ.ศ. 2517 และได้รับการแต่งตั้งเป็นอธิบดีกรมวิทยาศาสตร์การแพทย์ เมื่อวันที่ 1 ตุลาคม พ.ศ. 2531 และดำรงตำแหน่งเลขาธิการคณะกรรมการอาหารและยา เมื่อวันที่ 9 เมษายน พ.ศ. 2534
ท่านผู้หญิงปรียา ได้ขยายการติดต่อกับต่างประเทศให้บุคลากรทางเภสัชกรรมมีความรู้ความชำนาญมากขึ้น จัดตั้งสถาบันวิจัยวิทยาศาสตร์สาธารณสุขแห่งชาติ จัดทำตำรายาเล่มแรกของประเทศไทยและริเริ่มโครงการผลิตสารมาตรฐานอาเซียน และโครงการเฝ้าระวังคุณภาพมาตรฐานของยาเพื่อคุ้มครองผู้บริโภค ด้วยผลงานของท่านผู้หญิงปรียาจึงได้รับความไว้วางใจดำรงตำแหน่งคณะกรรมการป้องกันและปราบปรามการทุจริตแห่งชาติ (ปปช.) และได้รับปริญญาดุษฎีบัณฑิตกิตติมศักดิ์เภสัชศาสตร์จากคณะเภสัชศาสตร์ จุฬาลงกรณ์มหาวิทยาลัยใน ปี พ.ศ. 2529
เครื่องราชอิสริยาภรณ์
ท่านผู้หญิง ได้รับพระราชทานเครื่องราชอิสริยาภรณ์ ดังนี้
เหรียญ "สำหรับการป้องกันที่เลนินกราด"
เหรียญ "สำหรับการป้องกันที่เลนินกราด" (Медаль «За оборону Ленинграда») เป็นเหรียญที่ระลึกถึงการศึกในสงครามโลกครั้งที่สอง จากสหภาพโซเวียตในช่วงการป้องกันนครเลนินกราดจากการล้อมตลอด 872 วัน สถาปนาขึ้นเมื่อวันที่ 22 ธันวาคม ค.ศ. 1942 ด้วยกฤษฎีกาของคณะผู้บริหารสูงสุดแห่งสภาโซเวียตสูงสุดแห่งสหภาพโซเวียต ระเบียบการมอบเหรียญได้รับการแก้ไขเมื่อวันที่ 8 มีนาคม 1945 ด้วยกฤษฎีกาจากคณะกรรมการบริหารสูงสุดของสหภาพโซเวียต และแก้ครั้งสุดท้ายในวันที่ 18 กรกฎาคม 1980 ด้วยกฤษฎีกาจากคณะกรรมการบริหารสูงสุดของสหภาพโซเวียตเลขที่ 2523-X
เหรียญ "สำหรับการป้องกันที่เลนินกราด" ถูกสวมใส่ที่ด้านซ้ายของหน้าอกและอยู่รวมกับเหรียญอื่น ๆ โดยไว้ลำดับถัดไปจากเหรียญ "สำหรับการปกป้องชายแดนรัฐของสหภาพโซเวียต" หากมีเหรียญจากสหภาพโซเวียตที่สูงกว่าหรือจากเหรียญของสหพันธรัฐรัสเซีย ให้ไว้ในลำดับถัดไป
ลักษณะของ เหรียญ "สำหรับการป้องกันที่เลนินกราด" มีเส้นผ่านศูนย์กลาง 32 มิลลิเมตร ด้วยในวงกลมด้านหน้าเป็นรูปทหารกองทัพแดง ลูกเรือ และ แรงงานกำลังถือปืนเล็กยาวพร้อมรบ โดยที่ฉากหลังคืออาคาร Leningrad Admiralty building และมีอักษรในขอบครึ่งวงกลมเขียนว่า "สำหรับการป้องกันที่เลนินกราด" («ЗА ОБОРОНУ ЛЕНИНГРАДА») และมีรูปดาวห้าแฉกด้านบน ด้านหลังของเหรียญมีรูปค้อนเคียวและอักษรที่เขียนว่า "เพื่อสำหรับมาตุภูมิโซเวียต" («ЗА НАШУ СОВЕТСКУЮ РОДИНУ»)
สายลับจับแอ๊บ
สายลับจับแอ๊บ (ชื่อภาษาอังกฤษ : SPY I Love U) เป็นละครโทรทัศน์แนว โรแมนติก-ดราม่า-คอมเมดี สร้างจากบทประพันธ์ของ หัสวีร์, เพฑูรย์, พิมาลินย์ นำมาสร้างเป็นละครโทรทัศน์ทางไทยทีวีสีช่อง 3 ในปี 2560 ผลิตละครโดย บริษัท กู๊ด ฟีลลิ่ง จำกัด กำกับการแสดงโดย สมจริง ศรีสุภาพ นำแสดงโดย ปกรณ์ ฉัตรบริรักษ์ และ ธัญชนก กู๊ด ออกอากาศทุกคืนวันพุธ - วันพฤหัสบดี เวลา 20.20 - 22.50 น. เริ่มออกอากาศตอนแรกวันที่ 21 มิถุนายน พ.ศ. 2560 – 2 สิงหาคม พ.ศ. 2560 ต่อจาก เมียหลวง
เรื่องย่อ
เรื่องราวของ พรนางฟ้า (แพทริเซีย) หญิงสาวที่มีปมกับเกย์เพราะแฟนของพรนางฟ้าแต่ละคนมักจะเป็นเกย์เธอจึงร่วมกับเพื่อนรักอีก 2 คนคือ แพรพิณ (ภัสธรากรณ์) ซึ่งสงสัยว่าคู่หมั้นของหลานสาวจะเป็นเกย์และ บัวบุหงา (ปัณณ์ญาณัช) ที่มีพ่อเป็นเกย์จัดตั้งบริษัท จี-สแกน รับจ้างสืบว่าใครเป็นเกย์จนพรนางฟ้าได้รับงานชิ้นสำคัญจาก ชลลัมภีร์ (มาวิน) เจ้าของนิตยสารบันเทิงชื่อดังให้ช่วยสืบหาว่าในสมาชิกทั้งสี่ของวงบอยแบนด์ชื่อดังอย่าง บลูปริ๊นซ์ ใครกันแน่ที่เป็นเกย์พรนางฟ้าจึงปลอมตัวเป็นแองจี้เพื่อเข้าไปทำหน้าที่เป็นผู้จัดการวงแทน นาเดียร์ ที่โดนไล่ออกและทำให้เธอต้องปะทะคารมกับ พาที (ปกรณ์) โปรดิวเซอร์ปากจัดที่ดูแลวงซึ่งที่จริงแล้วเขาเป็นพี่ชายแท้ ๆ ของ เควิน (ภูวดล) หนึ่งในสมาชิกบลูปริ๊นซ์เพียงแค่ไม่มีใครรู้ขณะเดียวกัน ไลออน (จักริน) หนึ่งในสมาชิกบลูปริ๊นซ์เกิดหลงรักพรนางฟ้าและไม่พอใจพาทีที่เข้าใกล้พรนางฟ้าหญิงสาวที่ไลออนรักทำให้เธอได้รู้ความจริงว่าไลออนไม่ได้เป็นเกย์และได้รู้ว่าพาทีก็แอบชอบพรนางฟ้าโดยที่พรนางฟ้าก็ไม่รู้มาก่อน
ปลากดหัวเสียมสาละวิน
ขนาดพบใหญ่สุดถึง 1  เมตร ขนาดที่พบทั่วไป  50  เซนติเมตร  จับได้โดยเบ็ดราว  ข่ายลอย  พบเฉพาะในแม่น้ำสาละวินและสาขา, แม่น้ำตะนาวศรี รวมถึงแม่น้ำอิรวดี และแม่น้ำพะโค ในประเทศพม่า  นิยมบริโภคในท้องถิ่นโดยปรุงสด  ในประเทศไทยมักถูกจับขึ้นขายในท้องตลาดของจังหวัดแม่ฮ่องสอน  และอำเภอแม่สอด  จังหวัดตาก  เป็นครั้งคราว  เนื้อมีรสชาติดีพบมีการทำรังวางไข่โดยขุดแอ่งขนาดเส้นผ่าศูนย์กลาง 1  เมตร และเลี้ยงลูกอ่อนถึงขนาด  3–4 เซนติเมตร  หรืออาจจะใหญ่กว่า  แต่ตัวผู้หรือตัวเมียเป็นผู้เลี้ยงยังไม่ทราบแน่ชัด  รังที่พบอยู่ในระดับความลึกประมาณ  2  เมตร  ในเดือนเมษายน  ที่แม่น้ำปายมีพื้นเป็นทรายปนโคลนมีกรวดปนและใกล้กับกองหิน
เอฟเอคอมมิวนิตีชีลด์ 2005
เอฟเอคอมมิวนิตีชีลด์ 2005 เป็นการแข่งขัน เอฟเอคอมมิวนิตีชีลด์ ครั้งที่ 83 ซึ่งเป็นการแข่งขันฟุตบอลประจำปีระหว่างทีมชนะเลิศ พรีเมียร์ลีก ฤดูกาล 2004–05 เชลซี พบกับ ทีมชนะเลิศเอฟเอคัพ ฤดูกาล 2004–05 อาร์เซนอล โดยการแข่งขันถูกจัดขึ้นในวันที่ 7 สิงหาคม ค.ศ. 2005 ณ มิลเลนเนียมสเตเดียม ในเมืองคาร์ดิฟฟ์ ประเทศเวลส์ สหราชอาณาจักร
เหรียญราชการชายแดน
เหรียญราชการชายแดน (The Border Service Medal) ใช้อักษรย่อว่า ช.ด. เป็นเหรียญราชอิสริยาภรณ์ที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สร้างขึ้น สำหรับพระราชทานแก่ผู้ที่ได้ปฏิบัติราชการชายแดนเป็นพิเศษ ตามพระราชบัญญัติเหรียญราชการชายแดน พ.ศ. 2497 เมื่อวันที่ 22 กันยายน พ.ศ. 2497
ลักษณะของเหรียญ
เหรียญราชการชายแดน มีลักษณะเป็นเหรียญรูปกลม ทำด้วยโลหะสีทอง ด้านหน้า มีพระบรมรูปสมเด็จพระนเรศวรมหาราช กำลังทรงทำยุทธหัตถีกับราชศัตรู ด้านหลัง มีอักษรจารึกว่า "เราปฏิบัติหน้าที่เพื่อเกียรติศักดิ์ไทย" ตัวเหรียญห้อยกับแพรแถบสีม่วงมีริ้วสีขาวสองข้าง เบื้องบนมีเข็มโลหะรูปคฑาจอมพลสีทองจารึกอักษรว่า "ราชการชายแดน" ใช้ประดับที่อกเสื้อเบื้องซ้าย
กชกร ส่งแสงเติม
กชกร ส่งแสงเติม ชื่อเล่น กุ๊กกิ๊ก (เกิด 21 สิงหาคม พ.ศ. 2537) เป็นนักแสดงหญิงชาวไทยในสังกัดช่อง 7HD มีชื่อเสียงมาจากบทบาทของ "เจ้าหญิงแตงอ่อน" ในละครพื้นบ้านจักร ๆ วงศ์ ๆ เรื่อง เจ้าหญิงแตงอ่อน
ประวัติ
กชกรเกิดเมื่อวันที่ 21 สิงหาคม พ.ศ. 2537 ที่กรุงเทพมหานคร เธอจบการศึกษาจากโรงเรียนสายน้ำผึ้ง ในพระอุปถัมภ์ กรุงเทพมหานคร และจบการศึกษาระดับปริญญาตรี คณะนิเทศศาสตร์ มหาวิทยาลัยหอการค้าไทย
การทำงาน
กชกรมีความสามารถพิเศษหลากหลายที่ส่งเสริมงานในวงการบันเทิงได้เป็นอย่างดี อาทิ รำไทย, ตีกลองสะบัดชัย, แจ๊สแดนซ์, ยิมนาสติกลีลา รวมถึงงานพิธีกร และงานการแสดง เธอเข้าสู่วงการบันเทิงหลังจากเข้าร่วมการแข่งขัน Dream Star Search 2010 และได้รับรางวัลรองชนะเลิศอันดับหนึ่ง
กชกรได้เซ็นสัญญากับทางสถานีโทรทัศน์ช่อง 7HD เธอได้รับบทบาทการแสดงครั้งแรกในปี 2554 มีผลงานละครคือ เสน่ห์บางกอก เป็นเรื่องแรก และบทนางเอกเต็มตัวในละครจักร ๆ วงศ์ ๆ เรื่อง "เจ้าหญิงแตงอ่อน" ในปี 2555 ต่อมาในปี 2556 เธอได้รับบท เมขลา จากละคร คือหัตถาครองพิภพ ซึ่งเป็นการพลิกบทบาทมารับบทนางร้ายเป็นครั้งแรก จนเธอดังในบทนางร้ายอย่างเต็มตัว และมักจะได้รับบทร้ายเสมอ
ปลาเสือตออินโดนีเซีย
ปลาเสือตออินโดนีเซีย หรือที่นิยมเรียกสั้น ๆ ว่า ปลาเสือตออินโด ปลาน้ำจืดชนิดหนึ่ง จำพวกปลาเสือตอ มีรูปร่างคล้ายกับปลาเสือตอทั่วไป คือ เป็นปลากินเนื้อในกลุ่มปลากะพง หากินในเวลากลางคืน พฤติกรรมในธรรมชาติชอบที่จะลอยตัวอยู่นิ่ง ๆ ในระดับกลางน้ำหรือหลบอยู่ตามตอไม้หรือวัสดุต่าง ๆ ใต้น้ำ
เดิมเคยถูกรวมเป็นชนิดเดียวกับปลาเสือตอลายใหญ่ (D. pulcher) ซึ่งพบในพื้นที่ภาคกลางของประเทศไทย รวมถึงตามลำน้ำโขง แต่ในปี ค.ศ. 1998 ได้ถูกจำแนกออกเป็นชนิดต่างหากจากมอริส ก็อตลา  มีลายสีดำแถบใหญ่พาดลำตัวในแนวตั้ง 5–6 แถบทั้งสองข้างเหมือนกับปลาเสือตอลายใหญ่ หรืออาจมีถึง 8 แถบ โดยแบ่งช่องว่างระหว่างเส้นได้ชัดส่วนชัดเจน แถบเส้นที่ 3 เริ่มต้นตรงกับก้านครีบหลังก้านแข็งชิ้นแรก โดยมีความแตกต่างจากปลาเสือลายใหญ่สำคัญ คือ แถบดำที่โคนครีบหางแถบแรกเชื่อมกับแถบดำแถบที่ 5 และหลายครั้งจะพบว่าเป็นลายที่ขาดตอน ไม่เชื่อมต่อกัน และมีขนาดรูปร่างที่เล็กกว่าปลาเสือตอลายใหญ่ รวมถึงสีลำตัวโดยรวมก็ซีดจางกว่า หรือบางตัวอาจถึงขั้นเป็นสีดำ แต่สีเหล่านี้สามารถเปลี่ยนไปได้ตามสภาพแวดล้อมและสภาพอารมณ์ของปลา หรือบางตัวลายแถบอาจจะเป็นเพียงลายแซมแทรกขึ้นมา ไม่ปรากฎเห็นชัดเจน ซึ่งต่างจากปลาเสือตอลายใหญ่
เป็นปลาที่พบในประเทศอินโดนีเซีย เช่น เกาะสุมาตรา และกาลีมันตัน พบได้ในพื้นที่น้ำจืดและน้ำกร่อย นิยมเลี้ยงเป็นปลาสวยงาม ในปลาที่มีแถบ 8 แถบเรียกว่า "ปลาเสือตอลายคู่" มีปริมาณในธรรมชาติลดลง และยังไม่ประสบความสำเร็จในการเพาะขยายพันธุ์ในที่เลี้ยง
จักรพรรดิเคไต
จักรพรรดิเคไต (継体天皇 (Keitai-tennō)) เป็นจักรพรรดิในตำนานองค์ที่ 26 ของญี่ปุ่น อ้างอิงจากการสืบราชสันตติวงศ์ตามประเพณี
ไม่สามารถกำหนดวันที่แน่นอนให้กับพระชนมชีพหรือรัชสมัยของจักรพรรดิองค์นี้แต่ตามธรรมดาถือว่าได้ครองสิริราชสมบัติจาก 3 มีนาคม ปี ค.ศ. 507 ถึง 10 มีนาคม ปี ค.ศ. 531
บรรณานุกรม
450 531
ภาวะขาดน้ำ
ภาวะขาดน้ำ (dehydration) คือการที่ร่างกายมีปริมาตรน้ำในร่างกายทั้งหมดน้อยกว่าปกติ ทำให้เกิดความผิดปกติของกระบวนการเมแทบอลิซึมต่าง ๆ ของร่างกาย เกิดขึ้นเมื่ออัตราการสูญเสียน้ำออกจากร่างกายมากกว่าอัตราการได้รับน้ำเข้าสู่ร่างกาย อาจเกิดจากการออกกำลังกาย ความเจ็บป่วย หรืออุณหภูมิสิ่งแวดล้อมที่สูง
ร่างกายของคนปกติสามารถทนรับการขาดน้ำในร่างกายได้จนถึง 3-4% โดยไม่เกิดผลเสียร้ายแรงใด ๆ ต่อร่างกาย หากขาดน้ำ 5-8% อาจทำให้เกิดอาการอ่อนเพลียหรือมึนงง หากมากกว่า 10% อาจทำให้เกิดผลต่อร่างกายและจิตใจอย่างมาก รวมไปถึงความกระหายน้ำอย่างรุนแรงได้
ปลาเสือเยอรมัน
ปลาเสือเยอรมัน (Black tetra, Black widow tetra, Petticoatfish; ) เป็นปลาน้ำจืดขนาดเล็กชนิดหนึ่ง จำพวกปลาเตตร้า ในวงศ์ปลาคาราซิน (Characidae)
เป็นปลาขนาดเล็ก หลังช่องเหงือกมีแถบสีดำ 2 แถบ ชายครีบก้นยาว เกล็ดเป็นประกายสีเงิน สภาพลำตัวค่อนข้างใส ท้ายลำตัวโดยเฉพาะครีบก้นเป็นสีดำ พบกระจายพันธุ์ตามแม่น้ำสายต่าง ๆ และปากแม่น้ำ ในทวีปอเมริกาใต้ เช่น เปรู, โบลิเวีย, อาร์เจนตินา, บราซิล และปารากวัย
ขนาดโตเต็มที่ประมาณ 6 เซนติเมตร (2.4 นิ้ว) เป็นปลาที่นิยมเลี้ยงกันเป็นปลาสวยงาม โดยเลี้ยงเป็นฝูงในตู้ไม้น้ำ เป็นปลาที่มีการเพาะเลี้ยงกันอย่างหลากหลายรวมถึงในประเทศไทย บางครั้งมีการฉีดสีเป็นสีต่าง ๆ ลงในตัวปลา รวมถึงตัดต่อพันธุกรรมให้เป็นปลาเรืองแสงด้วย
ยอป่า
ยอป่า หรือ ยอเถื่อน, กะมูดู, มูดู  เป็นไม้ยืนต้นในวงศ์ Rubiaceae เป็นไม้ยืนต้นขนาดเล็ก ผิวแตกเป็นร่องตามยาว สีเทาอมน้ำตาล ใบเดี่ยว ออกตรงข้าม ด้านบนเรียบเขียวเป็นมัน หลังใบสีอ่อนกว่าอมขาว ใบห่อมาด้านหน้าเล็กน้อย ดอกช่อ ดอกย่อยสีขาว ผลรวมเกือบกลม ผิวนูนเป็นปุ่มเมื่ออ่อน แก่แล้วจะเรียบ สีเขียวอมเทา สุกเป็นสีดำ ผลเป็นอาหารสัตว์ ใบใช้ทำอาหารได้เช่นเดียวกับยอบ้าน
จุลศีล
จุลศีล แปลว่า ศีลอย่างเล็กน้อย หมายถึงศีลที่มีระดับพื้นฐาน ที่ควรประพฤติงดเว้น เพื่อขจัดอกุศลอย่างหยาบ เช่นการงดเว้นจากฆ่าสัตว์ เป็นต้น จุลศีลนี้ คือศีลที่สมเด็จพระสัมมาสัมพุทธเจ้าทรงแสดงในพรหมชาลสูตร (เถรวาท) โดยทรงเตือนมิให้โกรธเมื่อมีผู้ติเตียนพระรัตนตรัย มิให้ยินดีหรือเหลิงเมื่อมีผู้สรรเสริญ แล้วตรัสว่า คนอาจกล่าวชมเชยพระองค์ด้วยศีล 3 ชั้น คือศีลอย่างเล็กน้อย (จุลศีล) ศีลอย่างกลาง (มัชฌิมศีล) และศีลอย่างใหญ่ (มหาศีล)
ตำบลเชชพีร์
เชชพีร์ เป็นตำบลในอำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน แบ่งออกเป็น 19 หมู่บ้าน จากสำมะโน พ.ศ. 2549 ตำบลนี้มีประชากร 8,197 คนใน 1,799 ครัวเรือน
จุลศีล
จุลศีล ที่พระผู้มีพระภาคเจ้าทรงแสดงในพรหมชาลสูตร (เถรวาท) มีรายละเอียดดังที่ปรากฏในพรหมชาลสูตร (เถรวาท) ของพระสุตตันตปิฎก ทีฆนิกาย สีลขันธวรรค  มีดังต่อไปนี้
ไรอัน กอสลิง
ไรอัน โทมัส กอสลิง (Ryan Thomas Gosling) เกิดเมื่อวันที่ 12 พฤศจิกายน ค.ศ. 1980 เป็นนักแสดงชาวแคนาดา เคยได้รับการเสนอชื่อเข้าชิงรางวัลออสการ์ จากภาพยนตร์เรื่อง Half Nelson และเรื่อง La La Land  ผลงานที่เป็นที่รู้จักของเขาอย่างบทบาทในภาพยนตร์เรื่อง The Notebook, Lars and the Real Girl ,First Man  และ La La Land
แหล่งข้อมูลอื่น
1980
โขนขุขันธ์
โขนขุขันธ์ เป็นการแสดงนาฏยศิลป์ที่เกิดขึ้นในเมืองขุขันธ์ (ปัจจุบัน คือ อำเภอขุขันธ์ จังหวัดศรีสะเกษ)
ประวัติ
การแสดงโขนขุขันธ์ เกิดขึ้นเมื่อปี พ.ศ. 2426 ประมาณรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งมีวิวัฒนาการมาจากการที่พระยาขุขันธ์ภักดีศรีนนครลำดวน (ปัญญา ขุขันธิน) เจ้าเมืองขุขันธ์ท่านที่ 9 ได้นำครูโขนมาจากกรุงเทพฯ และครูโขนจากกัมพูชาเข้ามาถ่ายทอดและฝึกหัดการแสดง เมื่อปี พ.ศ. 2426-2447 นักแสดงใช้ผู้ชายล้วน โดยใช้ภาษาเขมรในการแสดง เนื่องจากเมืองขุขันธ์มีกลุ่มชาติพันธุ์เขมรอาศัยอยู่เป็นจำนวนมาก เพื่อให้ประชาชนเข้าใจในเนื้อเรื่องมากขึ้น
ต่อมาคณะโขนได้สืบทอดมาถึงพระยาบำรุงบุระประจันต์ (จันดี กาญจนเสริม) พ.ศ. 2450-2452 รูปแบบการแสดงทั้งหมดมีลักษณะเช่นเดียวกับคณะของพระยาขุขันธ์ภักดีศรีนครลำดวน (ปัญญา ขุขันธิน) แตกต่างกันที่ใช้ภาษาไทยในการแสดง และสืบทอดมาถึงคุณยายบัวแก้ว กาญจนเสริม พ.ศ. 2452-ยุคครูบรรณ มากนวล (ไม่ได้ระบุ พ.ศ.)
จากการที่นายบุญเลิศ จันทร อดีตครูใหญ่โรงเรียนขุขันธ์วิทยา ได้ฝึกซ้อมนักเล่นโขน ตอนท้าวมาลีราชว่าความ เล่นรอบกองไฟในงานของโรงเรียนขุขันธ์วิทยา และนายศิริ ศิลาวัฒน์ อดีตครูหัวหน้ากลุ่มโรงเรียนตำบลหัวเสือที่อำเภอได้ฝึกซ้อมโขน ตอน พระลักษมณ์ต้องหอกโมกขศักดิ์ และสังหารกุมภกรรณ เครื่องแต่งกายเท่าที่จะหาได้ไม่มีหัวโขนแต่ใข้หน้ากากปิดหน้าแทน
พ.ศ. 2510-2513 ได้แสดงในงานกาชาดประจำปีของจังหวัดศรีสะเกษ บรรเลงประกอบการแสดงโดยวงปี่พาทย์บ้านหัวเสือ สืบเนื่องมาจากผู้ว่าราชการจังหวัดศรีสะเกษ (นายกำเกิง สุรการ) ได้ให้ทางอำเภอขุขันธ์ฝึกซ้อมการแสดงโขนเพื่อใช้แสดงในงานกาชาด นายอำเภอขุขันธ์ (นายสม ทัดศรี) จึงได้ให้นายศิริ ศิลาวัฒน์ จัดทำบทให้ผู้ฝึกซ้อมดำเนินการ 4 ตอน คือ
ลักษณะการฝึกหัด
มีการฝึกหัดเบื้องต้น ได้แก่ ตบเข่า ถองสะเอว ดัดมือ เต้นเสา ตีลังกา และการฝึกเข้าเรื่อง แต่ไม่มีการฝึกแม่ท่าหรือรำเพลงช้า เพลงเร็วเหมือนโขนกรุงเทพฯ
ลักษณะการรบระหว่างยักษ์และลิง
จะแตกต่างจากโขนกรุงเทพฯ คือ ใช้ท่ากระบี่กระบอง หรือ ท่าฟันดาบในการรบ ส่วนการขึ้นลอยจะมีการใช้ท่าขึ้นลอยหลังเพียงลอยเดียว
ลักษณะเครื่องแต่งกาย
เครื่องแต่งกายจะแต่งยืนเครื่อง แต่ไม่วิจิตรงดงามอย่างโขนกรุงเทพฯ ลักษณะการปักจะใช้เลื่อมปักเป็นลวดลาย
วงดนตรีที่ใช้บรรเลง
ใช้วงปี่พาทย์อีสานใต้ เพลงที่ใช้ในการแสดงมีลักษณะแปร่งหรือเพี้ยนกว่าเพลงโขนกรุงเทพฯ ลักษณะเพลงส่วนใหญ่จะออกไปทางเขมร แต่มีลูกตกบางเพลงอยู่ในทำนองเพลงไทย
โชปูเฮนฮอกกี
โชปูเฮนฮอกกี (Copenhagen Hockey) เป็นทีมฮอกกี้น้ำแข็งระดับอาชีพ ซึ่งตั้งฐานอยู่ในฮวีดูฟร์ ประเทศเดนมาร์ก ทีมนี้เป็นสมาชิกของเออิล-บังลีเกนซึ่งเป็นลีกฮอกกี้น้ำแข็งระดับสูงสุดในประเทศเดนมาร์ก และได้รับการก่อตั้งทีมขึ้นใน ค.ศ. 1966 ปัจจุบันได้มีการใช้ชื่อทีมว่าโชปูเฮนฮอกกีตั้งแต่ ค.ศ. 2011 และทำการแข่งขันในฮวีดูฟร์สกอยตีเฮ็ลอารีนา
ทั้งนี้ ลิขิต เนียมวัน ผู้เป็นนักกีฬาฮอกกี้น้ำแข็งทีมชาติไทย ได้เคยสร้างผลงานให้แก่ทีมนี้ในช่วง ค.ศ. 2007-2008
ประวัติ
ทีมนี้เดิมเป็นที่รู้จักกันในนามฮวีดูฟร์วอลเวส ซึ่งเป็นฉายาใหม่ในลีกฤดูกาล 2007-08 ส่วนชื่อทางการโทเทมโพฮีค เป็นผลมาจากข้อตกลงของการให้การสนับสนุน ในวันที่ 29 มกราคม ค.ศ. 2009 สโมสรของจี รอบ แมกวิการ์ (แบรนดอน) ได้ถอนตัวออกจากเดนิชเอลิทชีเอน และได้มีการฟ้องล้มละลายในวันจันทร์ภายหลังจากสองผู้สนับสนุนหลักของทีมได้ทำการถอนตัว โดยหนึ่งในนั้นคือบริษัทให้บริการรถยนต์โทเทมโพ ที่ได้มีการยื่นฟ้องล้มละลาย และครั้งที่สองโดยบริษัทเครื่องใช้สำนักงานเอ็นอาร์จีสแกนดิเนเวีย ซึ่งมีการโต้แย้งด้านข้อตกลงการสนับสนุนของพวกเขา โดยกล่าวว่าทางผู้จัดการฝ่ายการตลาดและฝ่ายขายได้ลงนามไปโดยที่ทางเอ็นอาร์จีไม่ได้มีอำนาจและได้ทำการยื่นซองขาวไปแล้ว โดยผลที่ตามมา ทางสโมสรได้สูญเสียเงิน 2 ล้านโครนเดนมาร์ก (ประมาณ 428,000 ดอลลาร์แคนาดา) ในส่วนของรายได้
เปี่ยม บุณยะโชติ
ร้อยตำรวจเอก เปี่ยม บุณยะโชติ เป็นอดีตหัวหน้าพรรคธรรมาธิปัตย์ อดีตสมาชิกสภาผู้แทนราษฎรจังหวัดนครศรีธรรมราช 3 สมัย เป็นอดีตเลขานุการรัฐมนตรีว่าการกระทรวงมหาดไทย และเป็นอดีตเลขานุการส่วนตัวของจอมพล ป.พิบูลสงคราม
ประวัติ
ร.ต.อ.เปี่ยม เป็นนักการเมืองชาวนครศรีธรรมราช เคยได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 ซึ่งในขณะนั้นยังไม่มีพรรคการเมือง และเขาก็ว่างเว้นทางการเมืองในการเลือกตั้งอีก 3 ครั้งต่อมา จนกระทั่งในการเลือกตั้งเพิ่มเติมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 ซึ่งเป็นการเลือกตั้งเพิ่มเติมจำนวน 21 ที่นั่ง จากสภาผู้แทนราษฎรไทย ชุดที่ 5 เขาได้รับเลือกตั้งในพื้นที่เดิม
ร.ต.อ.เปี่ยม ได้ยื่นจดทะเบียนก่อตั้งพรรคธรรมาธิปัตย์ ต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 และดำรงตำแหน่งหัวหน้าพรรค ซึ่งนำทีมสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งพรรคธรรมาธิปัตย์ได้รับเลือกตั้งจำนวน 9 ที่นั่ง และเขาก็ได้รับเลือกตั้งในครั้งนั้นด้วย
ร.ต.อ.เปี่ยม ได้ร่วมเป็นกรรมการในชุดก่อตั้งพรรคสังคมชาตินิยม ในปี พ.ศ. 2518
ร.ต.อ.เปี่ยม เป็นนักโหราศาสตร์ มีผลงานตำราด้านโหาราศาสตร์จำนวนมาก เช่น คัมภีร์ฤกษ์ กุญแจโหราศาสตร์ เรื่องของดาวจร เล่ม 1-เล่ม 5 ประมวลหลักโหราศาสตร์ กับมูลเหตุของศาสตร์และพิธีกรรม เล่ม 1-2 เป็นต้น
ความเป็นพลเมือง
ความเป็นพลเมือง คือ สถานภาพของบุคคลที่จารีตประเพณีหรือกฎหมายของรัฐรับรองซึ่งให้แก่สิทธิและหน้าที่แห่งความเป็นพลเมืองแก่บุคคล (เรียก พลเมือง) ซึ่งอาจรวมสิทธิออกเสียงเลือกตั้ง การทำงานและอาศัยอยู่ในประเทศ สิทธิกลับประเทศ สิทธิครอบครองอสังหาริมทรัพย์ การคุ้มครองทางกฎหมายต่อรัฐบาลของประเทศ และการคุ้มครองผ่านกองทัพหรือการทูต พลเมืองยังมีหน้าที่บางอย่าง เช่น หน้าที่ปฏิบัติตามกฎหมายของรัฐ จ่ายภาษี หรือรับราชการทหาร บุคคลอาจมีความเป็นพลเมืองมาก และบุคคลที่ไม่มีความเป็นพลเมือง เรียก ผู้ไร้สัญชาติ (stateless)
สัญชาติมักใช้เป็นคำพ้องกับความเป็นพลเมืองในภาษาอังกฤษ ที่สำคัญในกฎหมายระหว่างประเทศ แม้คำนี้บางครั้งเข้าใจว่าหมายถึงการเป็นสมาชิกชาติ (กลุ่มชาติพันธุ์ขนาดใหญ่) ของบุคคล ในบางประเทศ เช่น สหรัฐอเมริกา สหราชอาณาจักร สัญชาติและความเป็นพลเมืองมีความหมายต่างกัน
คำนิยามของคำว่า ความเป็นพลเมือง
คำว่า พลเมือง มาจากภาษาลาตินว่า (พลเมือง) ซึ่งเคยใช้ในยุคโบราณซึ่งเกี่ยวกับประชาธิปไตยในกรีกและโรมัน  ต่อมายุคกลางไม่ได้นำมาใช้แต่คำว่าพลเมืองก็ได้มีการนำกลับมาใช้อีกครั้งในช่วงของการปฏิวัติในประเทศอังกฤษ สหรัฐอเมริกา และฝรั่งเศสในปลายศตวรรษที่ 18 การเป็นพลเมืองมีหลายมิติการที่จะเป็นพลเมืองนั้นต้องมีองค์ประกอบ ดังต่อไปนี้
มีเอกลักษณ์ที่มาจากความเป็นสมาชิกของชุมชนทางการเมือง
ประวัติศาสตร์ของความเป็นพลเมือง
ยุคสมัยโบราณกาล ความเป็นพลเมืองเป็นเอกสิทธื์ของชนชั้นสูงซึ่งมีอิสระทางด้านเศรษฐกิจความคิดและเวลาเพื่อปฏิบัติหน้าที่พลเมือง เช่น การสมัครรับการเลือกตั้ง การเป็นทหาร เป็นต้น ในสมัยนั้นประชาชนส่วนใหญ่ไม่มีสิทธิในความเป็นพลเมืองโดยเฉพาะสตรี ทาสหรือคนป่าเถื่อน
ยุคสมัยกลาง เป็นุยคของสมบูรณาญาสิทธิราชย์ในยุโรป แนวคิดแบบพลเมืองก็ได้สูญหายไปเน้นความจงรักภีกดีต่อพระมหากษัตริย์ เท่านั้น พลเมืองไม่มีสิทธิเข้ามามีบทบาททางการเมือง ไม่มีสัญญาประชาคมระหว่างประชาชนกับรัฐ มีแต่ความจงรักภักดีระหว่างกษัตริย์และประชาชน ดังคำพูดที่ว่า “รัฐคือผมเอง”(พระเจ้าหลุยส์ที่ 14 แห่งฝรั่งเศส,1674)
ตั้งแต่การปฏิวัติฝรั่งเศสและสหรัฐอเมริกาเป็นต้นมา กระแสนิยมก่อให้เกิดแนวคิดที่ว่าประชาชนต้องนับถือรัฐมากกว่าตัวบุคคลที่ปกครองรัฐ จึงทำให้เกิดความเป็นพลเมืองที่เน้นความสัมพันธ์ระหว่างประชาชนกับรัฐ ดังนั้น ความจงรักภักดีต่ออุดมคติทางการเมืองจึงมาแทนความจงรักภักดีต่อพระมหากษัตริย์
ระหว่างศตวรรษที่ 19 และ 20 อุดมคติเสรีนิยมทำให้คำนิยามของความเป็นพลเมืองกลายเป็นเรื่องสิทธิและเสรีภาพ ซึ่งเป็นอุดมคติของความเสมอภาคและเสรีภาพ พลเมืองทุกคนมีเหตุผลและมีทางเลือกที่เท่ากัน ไม่ว่าจะเป็นเรื่องของชนชั้นหรือเพศแต่อย่างไรก็ตาม ในสมัยนี้ความเสมอภาคก็เป็นได้แค่ความเสมอภาคในประเด็นทางกฎหมายเท่านั้น
แนวคิดเกี่ยวกับการเป็นพลเมือง
แนวคิดการสร้างความเป็นพลเมืองเพื่อการอยู่ร่วมกันอย่างเป็นสุข เป็นวิธีการที่องค์การสหประชาชาติให้ความสนใจมาก เพื่อที่จะทำให้การอยู่ร่วมกันมีความมั่นคงและปลอดภัยสำหรับสังคมตะวันตกให้ความสำคัญกับความเป็นพลเมืองเป็นอย่างมาก และพลเมืองก็รู้จักบทบาทหน้าที่ของตนภายใต้ขอบเขตที่กฎหมายกำหนดได้อย่างชัดเจน พลเมือง (Citizen) หรือ ความเป็นพลเมือง (Citizenship) ในยุคสังคมกรีกและโรมันถือเป็นต้นแบบของประชาธิปไตย และมีพัฒนาความเป็นเมืองที่เปลี่ยนแปลงอย่างรวดเร็ว ทำให้ประชาชนเข้าใจสภาพการณ์ทางสังคมกว้างมากขึ้น ผลจากการติดต่อสื่อสารกันทางสังคม วัฒนธรรม เศรษฐกิจ การเมืองการปกครอง ดังนั้นศตวรรษที่ 21 มีผู้นำรัฐต่างๆหยิบเอา “ความเป็นพลเมือง” เป็นเครื่องมือพัฒนาการอยู่ร่วมกัน และส่งเสริมระบบการเมืองการปกครองก้าวไปสู่ความเป็นพลเมืองในสังคมประชาธิไตย และประเทศนั้นๆต้องปลูกฝังรากฐานความรู้ความเป็นพลเมือง ให้สืบทอดได้อย่างมั่นคงและยั่งยืน
ความหมายของคำว่า พลเมือง
คำว่า พลเมือง ไม่ใช่คำที่อยู่อย่างโดดๆ แต่เป็นคำที่คู่กับคำว่า ชุมชนการเมือง ที่กรีกเรียกว่า (Polis) และคนปัจจุบันเรียกว่ารัฐ (State) พลเมืองเป็นสมาชิกของชุมชนการเมืองหรือรัฐซึ่งหมายความว่าที่ใดก็ตามที่มนุษย์มาอยู่ร่วมกัน มีการใช้อำนาจจัดการบริการกิจกรรมต่างๆ ภายในน้อยมากที่อยู่อย่างโดดเดี่ยว ไม่สุงสิงกับใคร การเป็นคนจึงเท่ากับเป็นเรื่องการเมือง (To be human is to be political) พูดอีกอย่างหนึ่งคือ คนเป็นสัตว์การเมือง (Man is a political animal) ความเป็นพลเมืองก็คือการเข้าร่วมส่วนในชุมชนการเมือง กล่วงอีกอย่างหนึ่งไม่มีพลเมืองก็ไม่มีชุมชนการเมืองหรือไม่มีรัฐ กล่าวโดยสรุป ในสมัยที่ระบอบประชาธิปไตยมีบทบาทและได้รับการยอมรับไปทั่ว คำว่า พลเมือง ก็ได้กลายเป็นคำที่ได้รับการยอมรับมากขึ้น เช่น กันประชาชนที่อพยพมาจากรัฐของตนเข้าไปอยู่ในรัฐใหม่ ก็เรียกร้องขอสิทธิความเป็นพลเมืองของรัฐใหม่ทั้งนี้ก็เพื่อการได้รับสิทธิผลประโยชน์ต่างๆ ในฐานะที่เป็นพลเมือง ส่วนองค์กรที่สนันสนุนการเรียกร้องครั้งนี้โดยการย้ำถึงสิทธิมนุษยชนที่คนๆหนึ่งได้รับ และสิทธิมนุษยชนนั้นก็จะเป็นส่วนหนึ่งที่นำไปสู่ความเป็นพลเมืองในที่สุด
พื้นฐานความเป็นพลเมืองในระบอบประชาธิปไตย
สิ่งหนึ่งที่จะทำให้สังคมไทยมีความสงบสุขได้ คือ คนไทยทุกคนต้องปฏิบัติตนเป็นพลเมืองในระบอบประชาธิปไตย มีหลักประชาธิปไตยในการดำรงชิวิต ปฏิบัติตามกฎหมายและทำตัวให้เป็นประโยชน์ต่อสังคม ซึ่งการสร้างความเป็นพลเมืองไม่ใช่การทำให้ประชาชนรู้สึกถึงสิทธิและหน้าที่ของตัวเองมีแต่สิ่งที่จะต้องทำให้ประชาชนได้เรียนรู้และเข้าใจอย่างถูกต้อง สิ่งแรกคือ "พื้นฐานความเป็นพลเมืองในระบอบประชาธิปไตย" มี 3 ประการ คือ ดังนั้น หากประชาชนได้เข้าใจในหลักพื้นฐานความเป็นพลเมืองทั้ง 3 หลักการที่กล่าวมาข้างต้นแล้ว และสามารถนำไปปฏิบัติให้เกิดผลได้ก็จะทำให้สังคมไทยพัฒนาเป็นสังคมประชาธิปไตยได้อย่างแท้จริง
เพลโต้และอริสโตเติ้ลว่าด้วยการศึกษาและความเป็นพลเมือง
เพลโต้กับแนวคิดเรื่องพลเมือง ในงานเขียนของเพลโต้ชื่อ “กฎหมาย” (Laws) เพลโต้ได้กล่าวถึงความสำคัญของการศึกษาและได้นิยามพลเมืองไว้ด้วย เพลโต้ได้เสนอแนวคิด พลเมืองที่สมบูรณ์ (Perfect Citizen Concept) จากงานเขียนของเพลโต้ สามารถสรุปสาระสำคัญของเพลโต้ได้ ดังนี้ จากที่กล่าวมา จะต้องให้การศึกษาตั้งแต่ชั้นอนุบาล - ประถม เป็นการปลูกฝังความดีงาม (Virtue) ให้แก่ประชาชน หมายความว่าปรารถนาที่จะเป็นพลเมืองที่ดีในสังคมนั้นเป็นคุณธรรมอย่างหนึ่งเป็นพลเมืองสมบูรณ์ที่รู้ทั้งวิธีการปกครองและวิธีการเป็นผู้ถูกปกครองนั้นย่อมแสดงว่าพลเมืองแต่ละคนจะพลัดเปลี่ยนกันเข้ามาบริหารประเทศสลับกันไปมา ไม่มีใครอยู่ในอำนาจอย่างถาวรนี่คือความคิดแบบประชาธิปไตยของเพลโต้
ความเป็นพลเมืองในประเทศไทย (Citizenship)
ความเป็นพลเมือง ( Citizenship ) เป็นคำที่มีความสำคัญต่อการพัฒนาประชาธิปไตย ประชาธิปไตยจะประสบความสำเร็จได้ไม่ใช่เพียงมีรัฐธรรมนูญที่ดีเท่านั้น แต่ประชาชนจะต้องเป็นพลเมืองตามระบอบประชาธิปไตยด้วย (วรากรณ์ สามโกเศศ, 2554) กล่าวคือ มีสมาชิกของสังคมที่ใช้สิทธิเสรีภาพโดยมีความรับผิดชอบ เคารพสิทธิผู้อื่น เคารพความแตกต่าง เคารพกติกา ในต่างประเทศ เช่น ประเทศสหรัฐอเมริกาและประเทศเยอรมนี จัดให้มีการศึกษาเพื่อสร้างความเป็นพลเมือง (Civic Education) ขึ้นมา และประสบความสำเร็จในการวร้างพลเมือง จนเป็นตัวอย่างให้กับประเทศต่างๆ ทั่วโลก ประเทศไทยจัดว่าพัฒนากระบวนการประชาธิปไตยมาร่วมกว่า 80 ปี แต่ยังคงมีปัญหาของการถอยกลับไปสู่ยุคที่เรียกว่า ขาดความเป็นประชาธิปไตย ด้วยเหตุผลหลายประการ อย่างไรก็ตามหากประชาธิปไตยมีความเป็นพลเมืองในแนวคิดที่จะช่วยพัฒนาประเทศไปอย่างสันติได้ ก็น่าจะส่งผลต่อการเสริมสร้างความก้าวหน้าของกระบวนการประชาธิปไตยมากขึ้น
คุณสมบัติของความเป็นพลเมือง แบ่งได้ ดังนี้
สารบัญแฟ้มเฮนรี เดรเปอร์
สารบัญแฟ้มเฮนรี เดรเปอร์ (Henry Draper Catalogue, HD, HD Catalog) เป็นสารบัญแฟ้มดาวฤกษ์ (สารบัญแฟ้มทางดาราศาสตร์) ที่รวบรวมข้อมูลทางดาราศาสตร์และสเปกโทรสโกปีของดาวฤกษ์สว่างที่มองเห็นได้จากโลกกว่า 225,000 ดวง
สารบัญแฟ้มฉบับนี้ตีพิมพ์ครั้งแรกระหว่างปี 1918 ถึง 1924 เรียบเรียงและแก้ไขโดยแอนนี จัมป์ แคนนอน และคณะที่หอดูดาวมหาวิทยาลัยฮาร์วาร์ด ภายใต้การดูแลของเอดเวิร์ด พิกเคอริง และได้รับการตั้งชื่อตามเฮนรี เดรเปอร์ผู้บริจาคเงินผ่านภรรยาม่ายของเขา
สารบัญแฟ้มนี้มีดาวฤกษ์ที่มีโชติมาตรปรากฏจนถึงอันดับ 9 ซึ่งเป็นความสว่างประมาณ 1 ใน 50 ของขีดจำกัดความสว่างที่ตาเปล่าของมนุษย์มองเห็น สารบัญแฟ้มนี้ครอบคลุมทรงกลมท้องฟ้าทั้งหมดและได้รับการยกย่องว่าเป็นสารบัญแฟ้มแรกที่แยกดาวฤกษ์ด้วยการแบ่งตามสเปกตรัม
คุณูปการของสารบัญแฟ้มนี้
สารบัญแฟ้มนี้เริ่มต้นการศึกษาเกี่ยวกับการจำแนกสเปกตรัมของดาวฤกษ์อย่างเป็นระบบ ซึ่งนำไปสู่การพัฒนาเป็นแผนภาพของแฮร์ตสปรอง–รัสเซิล
ในปี 1949 ได้มีการเพิ่มดาวขึ้นจาก 225,301 ดวงเป็น 359,083 ดาวที่เพิ่มเข้ามาใหม่เหล่านี้มักเรียกโดยย่อว่า HDE (ส่วนขยายสารบัญแฟ้มของเฮนรี เดรเปอร์) แต่บางครั้งก็เขียนว่า HD หากไม่คลุมเครือ
อัน แชฮอง
อัน แชฮอง (An Chaehong) เป็นผู้นำคนหนึ่งของขบวนการชาตินิบมเกาหลี เป็นข้าหลวงฝ่ายพลเรือนของรัฐบาลทหารที่ปกครองเกาหลีใต้หลังสงครามโลกครั้งที่ 2 แต่บั้นปลายชีวิตถูกลักพาตัวไปเกาหลีเหนือและเสียชีวิตที่นั่น
แชฮองเกิดเมื่อ พ.ศ. 2434 ในจังหวัดเกียงกี สเร็จการศึกษาจากมหาวิทยาลัยวาเซดะในญี่ปุ่น หลังจากกลับจากญี่ปุ่น แชฮองได้สนับสนุนรัฐบาลพลัดถิ่นที่เซี่ยงไฮ้ เขาถูกจับกุมเมื่อ พ.ศ. 2462 และถูกจำคุก 3 ปี เมื่อถูกปล่อยตัว เขาได้เป็นบรรณาธิการหนังสือพิมพ์ภาษาเกาหลีชื่อโชซอน อิลโป และเขียนบทความสนับสนุนแนวคิดชาตินิยมจำนวนมากจนเจ้าหน้าที่ญี่ปุ่นไม่พอใจ สั่งปิดหนังสือพิมพ์และสั่งจำคุกเขาด้วย นอกจากนั้นเขายังทำงานให้กับองค์กรโชซอน อักโฮที่สนับสนุนการใช้ภาษาเกาหลี ทำให้ตลอดช่วงเวลาที่ญี่ปุ่นยึดครอง เขาถูกตัดสินจำคุกถึง 9 ครั้ง รวมเวลาได้ประมาณ 7 ปี